
Az 1848-49. évi szabadságharc tűzfegyverei és töltényei

Célkitűzések:
1. Primer források feldolgozásával szeretném bemutatni az 1848-49. évi függetlenségi harcok gyutacsos fegyvereinek alaptípusait, korabeli használatuk fortélyait, problémáit, lövész számára fontos műszaki paramétereit, a lőfegyveres kiképzés legfontosabb fogásait.
2. Vizsgálni szeretném, hogy a gyutacsos fegyverek a kor egyéb hadifegyver koncepcióihoz képest mennyiben jelentettek korszerű vagy korszerűtlenebb szintet.
3. A kordokumentumok segítségével szeretném bemutatni a gyutacsos fegyverekhez használt töltényeket.
4. Reprodukálni szeretném a gyutacsos lövészfegyverek töltényeit, hogy a fegyverek korabeli hatékonysága vizsgálható legyen a lőszabályzatokban rögzített ballisztika rekonstruálása útján.
5. A vizsgálatok gyakorlati része során lőtéri teszteknek vetem alá a gyutacsos fegyverek három alaptípusát. Vizsgálom a fegyverek pontosságát az utasításokban megadott töltényekkel, megbízhatóságát, valamint a lövedékek viselkedését ballisztikai zselatinban.
Forrásanyag:
Munkámban törekedek arra, hogy minél kevesebb szekunder irodalmat használjak fel. A felhasznált primer források két nagy csoportra oszthatóak:
a.) honvédek visszaemlékezései
b.) német és magyar nyelvű tábori utasítások, lőutasítások, kiképzési segédletek
Gyakorlati vizsgálatok:
A gyakorlati vizsgálatokat - lőtéri teszteket - saját magam végeztem, azok megtervezésében, dokumentálásában, kiértékelésében igazságügyi fegyverszakértő segítségét vettem igénybe.




